เรื่องร้องเรียน (เสียงรบกวน) วันที่ 2022-07-25 01:00:28 — แขวงหนองบอน เขตประเวศ กรุงเทพมหานคร
หลังจากได้ร้องเรียนเรื่องตลาดนัดเถื่อน บริเวณสวนหลวงคอนโด ที่อยู่ภายในซ.เฉลิมพระเกียรติ์ร.9ที่14ไป ปรากฏว่าเมื่อวานตลาดนัดเถื่อนที่ตั้งโดยไม่ชอบด้วยกฏหมายมาเป็นสิบๆปีกลับไม่มี เนื่องจากบรรดาร้านค้าและชาวบ้านบริเวณดังกล่าวแจ้งว่า"เทศกิจสั่งให้หยุดชั่วคราว"  จากคำพูดดังกล่าวชี้ให้เห็นว่า อำนาจที่จะสั่งให้ตลาดนัดเถื่อนแห่งนี้"มีหรือไม่มี"ขึ้นอยู่ทางเทศกิจ! ดังนั้นเหตุใดที่ผ่านมาตลาดนัดเถื่อนแห่งนี้ถึงดำรงอยู่มาได้เป็นสิบๆปี ถ้าไม่มีเรื่องทุจริตหรือผลประโยชน์เข้ามาเกี่ยวข้อง อีกทั้งทางเทศกิจและสิ่งแวดล้อม ยังปล่อยให้ตลาดนัดเถื่อนแห่งนี้สร้างปัญหาหลายอย่าง ทั้งด้าน มลพิษทั้งทางเสียงที่บรรดาร้านค้าเปิดเพลงเสียงดัง และทางสิ่งแวดล้อมที่บรรดาร้านค้าทิ้งเศษขยะเกลื่อน รวมถึงโยนปัญหาด้านจราจรไปยังเจ้าหน้าที่ตำรวจ ทั้งทีหน่วยงานตนเป็นต้นเหตุของปัญหาทั้งหมด และที่เลวร้ายสุดคือ การละเมิดสิทธิ์ชาวบ้านที่อยู่บริเวณโดยรอบ เช่น ผู้ที่อาศัยภายในคอนโด ต้องย้ายรถของตนไปจอดที่อื่น เพื่อให้ตลาดนัดเถื่อนตั้งได้ และหากไปธุระข้างนอกก็ไม่สามารถนำรถมาจอดบริเวณคอนโดได้เพราะต้องรอให้ตลาดนัดเถื่อนเก็บร้านก่อน ในส่วนชาวบ้านที่อยู่ใกล้เคียงยังเจอปัญหา รถมอเตอร์ไซค์ จอดขวางหน้าบ้าน ตามหัวมุมซอย จนไม่สามารถเปิดประตูบ้านหรือสัญจรผ่านไปได้

ดังนั้นจึงรบกวนทีมผู้ว่าชัชชาติ ทำการลงพื้นที่ตรวจสอบ สนง.เขตประเวศ โดยเฉพาะฝ่ายเทศกิจ และฝ่ายสิ่งแวดล้อม ฐานผิดมาตรา157ด้วย